Държавен вестник, бр. 33, 2026 г., стр. 83

БРОЙ  33	
Д Ъ Р Ж А В Е Н  В Е С Т Н И К 	
СТР.  83   
отговаря на съвременните стандарти за хигиена, ергономичност и безопасност, като създава 
условия за индивидуални и групови занимания, за насърчаване на физическата активност, 
здравето и кондицията. 
Необходимите пространства включват закрити фитнес и тренировъчни зали, 
оборудвани с уреди и съоръжения за силови, кардиореспираторни и функционални 
тренировки – машини с променливо съпротивление, свободни тежести, ластици, топки, 
въжета, уреди за баланс и координация. Залите следва да осигуряват достатъчно площ за 
безопасно движение и изпълнение на упражнения, както и възможност за работа в малки 
групи или индивидуално. Важно е наличието на системи за вентилация, климатизация и 
осветление, които поддържат оптимални условия за тренировка и възстановяване. 
Професията се упражнява и в открити пространства, съобразени с планираната дейност, 
които позволяват разнообразие в тренировъчния процес и насърчават активния начин на 
живот. Допълнителни зони за консултации, тестване и мониторинг на физическата форма 
са препоръчителни, като включват оборудване за антропометрични измервания, тестови 
батерии и функционални оценки. 
Задължително е осигуряването на средства за първа помощ, включително аптечки, 
както и подготвеност за адекватна реакция при инциденти или спешни ситуации. 
Специалистът по „Фитнес и здраве“ следва да познава и прилага процедурите за здраве и 
безопасност, като обезопасява средата и предотвратява възможни рискове. 
В рамките на професията се използват и съвременни дигитални технологии за 
проследяване, анализ и мотивиране на клиентите – мобилни приложения, онлайн 
платформи, софтуер за управление на тренировъчни програми и носими устройства 
(сензори за пулс, кислородно насищане, GPS и др.). Чрез тях специалистът по „Фитнес и 
здраве“ може да осигурява дистанционно наблюдение, обратна връзка и насърчаване към 
активен и здравословен начин на живот. 
По този начин материалната база гарантира качествено, безопасно и устойчиво 
практикуване на професията „Фитнес и здраве“, като създава условия не само за физическо 
натоварване, но и за превенция, възстановяване и рекреация. 
6. Изисквания към обучаващите 
Право да преподават по теория и практика на професията имат лица с висше 
образование и образователно-квалификационна степен „магистър“ или „бакалавър“ по 
специалности от професионално направление „Спорт“ от областта на висше образование 
„Здравеопазване и спорт“ и от професионално направление „Педагогика на обучението по 
… (физическо възпитание)“ от областта на висше образование „Педагогически науки“ от 
Класификатора на областите на висше образование и професионалните направления, приет 
с Постановление 125 от 2002 г. на Министерския съвет (ДВ, бр. 64 от 2002 г.), 
съответстващи на професията. 
По учебен предмет или модул от професионалната подготовка, за който няма 
съответно професионално направление в Класификатора на областите на висше 
образование и професионалните направления, могат да преподават лица без висше 
образование, ако са придобили четвърта степен на професионална квалификация по 
професия „Фитнес и здраве“ или по професия „Инструктор по фитнес“ при условията и по 
реда на Закона за професионалното образование и обучение. 
Препоръчително е на всеки три години обучаващите да преминават курс за 
актуализиране на професионалните си знания, умения и компетентности. 
1598